ระเบียบเทศบาลเมืองตราดระเบียบเทศบาลเมืองตราดว่าด้วยการดำเนินงานชุมชนย่อยพ.ศ.๒๕๔๙ ด้วย กระทรวงมหาดไทย ตามแผนแม่บท (ฉบับที่ ๔) พ.ศ.๒๕๓๐-๒๕๓๔ แผนงานย่อยพัฒนาองค์การและการบริหารราชการส่วนท้องถิ่น กำหนดให้หน่วยการปกครองท้องถิ่นทุกรูปแบบส่งเสริมชุมชนเมืองจัดตั้งคณะกรรมการชุมชนขึ้นโดยการรวมตัวของประชาชนในชุมชน และให้กำหนดรูปแบบชุมชนย่อยขึ้นเพื่อความเหมาะสมกับการแก้ไขสภาพปัญหาของชุมชนนั้น กรมการปกครองจึงขานรับแผนดังกล่าวของกระทรวงมหาดไทยโดยกำหนดรูปแบบเรื่อง การจัดตั้งชุมชนย่อยขึ้นเพื่อให้จังหวัดแจ้งเทศบาลและสุขาภิบาลดำเนินการจัดตั้งชุมชนย่อยตามแนวทางที่กำหนดและเทศบาลเมืองตราดได้สนองรับ โดยดำเนินการจัดตั้งชุมชนย่อยตามแนวทางที่กรมการปกครองกำหนดดังนั้น เพื่อเป็นประโยชน์และเป็นแนวทางในการดำเนินการของชุมชนย่อยในเขตเทศบาลเมืองตราดให้เป็นแนวทางการปฏิบัติเดียวกัน ในทุกชุมชนย่อยในเขตเทศบาลเมืองตราด เทศบาลเมืองตราดจึงกำหนดแนวทางการปฏิบัติ ดังนี้ข้อ ๑ ระเบียบนี้เรียกว่า ระเบียบเทศบาลเมืองตราดว่าด้วยการดำเนินงานชุมชนย่อย พ.ศ. ๒๕๔๙ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาระเบียบ คำสั่ง ประกาศ หรือหนังสือสั่งการอื่นใดซึ่งขัดหรือแย้งกับระเบียบนี้ ให้ใช้ได้เท่าที่ไม่ขัดหรือแย้งกับระเบียบนี้ข้อ ๔ ให้นายกเทศมนตรีรักษาการตามระเบียบนี้ และให้มีอำนาจกำหนดหลักเกณฑ์และวิธีปฏิบัติเพื่อดำเนินการให้เป็นไปตามระเบียบนี้ให้นายกเทศมนตรีมีอำนาจตีความ วินิจฉัยปัญหา ตลอดจนยกเว้นการปฏิบัติตามระเบียบนี้หมวด๑ข้อความทั่วไป ข้อ ๕ ในระเบียบนี้เทศบาล หมายความว่า เทศบาลเมืองตราดนายกเทศมนตรีหมายความว่า นายกเทศมนตรีเมืองตราดผู้อยู่อาศัยในชุมชนหมายความว่า ผู้อยู่อาศัยที่มีชื่ออยู่ในทะเบียนบ้านในเขตชุมชนย่อยชุมชนย่อยหมายความว่า ชุมชนในเขตเทศบาลที่มีประชากรอาศัยอยู่รวมกัน มีลักษณะเป็นกลุ่มหรืออยู่บริเวณเดียวกันโดยมีสภาพพื้นที่หรือแนวถนน หรืออาคารเรือนแถวตามความเหมาะสมในลักษณะภูมิศาสตร์ร่วมกันเช่น ชุมชนแออัด ชุมชนดั้งเดิม ชุมชนหมู่บ้านจัดสรร เป็นต้นคณะกรรมการชุมชนย่อยหมายความว่า คณะบุคคลซึ่งได้รับการเลือกตั้งจากผู้อยู่อาศัยในชุมชนให้ทำหน้าที่คณะกรรมการชุมชนคณะกรรมการอำนวยการหมายความว่า คณะกรรมการอำนวยการชุมชนย่อยของเทศบาลคณะปฏิบัติงานหมายความว่า คณะปฏิบัติงานชุมชนย่อยของเทศบาลหมวด๒วัตถุประสงค์ของการจัดตั้งคณะกรรมการชุมชนย่อย ข้อ ๖ ให้มีการจัดตั้งคณะกรรมการชุมชนย่อยเพื่อทำหน้าที่พัฒนาชุมชนย่อยและประสานงานกับทางราชการองค์กรภาคเอกชน หรือหน่วยงานอื่นๆ ที่เกี่ยวข้อง โดยการดำเนินงานของคณะกรรมการชุมชนย่อยให้อยู่ภายใต้วัตถุประสงค์ดังนี้(๑) สร้างความเข้าใจอันดีระหว่างผู้อยู่อาศัยในชุมชนย่อยดำเนินการพัฒนาตนเองและชุมชนย่อย เกี่ยวกับความเป็นอยู่ด้านเศรษฐกิจ สังคม สิ่งแวดล้อมให้ดีขึ้น(๒) ส่งเสริมให้มีการใช้ทรัพยากรในชุมชนย่อยให้เกิดประโยชน์ต่อการพัฒนาให้มากที่สุด(๓) ส่งเสริมให้รู้จักสิทธิและหน้าที่ของตนเองตามระบอบประชาธิปไตย(๔) ส่งเสริมให้เข้าใจเกี่ยวกับความจำเป็นพื้นฐาน(จปฐ.) การพัฒนาคุณภาพชีวิตและกิจกรรมต่างๆ ที่จะดำเนินการในชุมชนย่อย เพื่อนำไปสู่การพัฒนาตนเองและการมีส่วนร่วมในการแก้ไขปัญหาของชุมชนย่อย(๕) ส่งเสริมให้มีการทำนุบำรุงรักษาศิลปะ จารีตประเพณีภูมิปัญญาท้องถิ่นหรือวัฒนธรรมอันดีงามของชุมชนย่อยหมวด๓สิทธิและหน้าที่ของผู้อยู่อาศัยในชุมชนย่อย ข้อ ๗ ผู้อยู่อาศัยในชุมชนเป็นผู้มีสิทธิได้รับเลือกตั้งและมีสิทธิออกเสียงเลือกตั้งคณะกรรมการชุมชนย่อยและออกเสียงประชามติเท่าที่ไม่ขัดต่อกฎหมายและความสงบเรียบร้อยของบ้านเมือง ตลอดจนศีลธรรมอันดีงามของประชาชน ทั้งนี้ ให้เป็นไปตามหลักเกณฑ์ที่กำหนดข้อ ๘ ผู้อยู่อาศัยในชุมชนเป็นผู้มีสิทธิที่จะได้รับบริการต่างๆตามความจำเป็นพื้นฐานที่นอกเหนือความสามารถของชุมชนย่อยจากหน่วยงานของรัฐและเอกชนที่เกี่ยวข้องโดยผ่านคณะกรรมการชุมชนย่อยอย่างเท่าเทียมกันหมวด๔องค์การดำเนินการชุมชนย่อยของเทศบาล ข้อ ๙ องค์การดำเนินงานชุมชนย่อยของเทศบาล ประกอบด้วย(๑) คณะกรรมการอำนวยการ(๒) คณะปฏิบัติงานข้อ ๑๐ คณะกรรมการอำนวยการ ประกอบด้วย(๑) นายกเทศมนตรี ประธานกรรมการ(๒) รองนายกเทศมนตรี กรรมการ(๓) ปลัดเทศบาล กรรมการ(๔) รองปลัดเทศบาลทุกคน กรรมการ(๕) หัวหน้าส่วนราชการของเทศบาลทุกคน กรรมการ(๖) ผู้อำนวยการกองสวัสดิการสังคม กรรมการและเลขานุการ(๗) นักพัฒนาชุมชน กรรมการและผู้ช่วยเลขานุการข้อ ๑๑ คณะกรรมการอำนวยการมีหน้าที่ ดังนี้(๑) กำหนดนโยบายและแนวทางการดำเนินงานชุมชนย่อยให้สอดคล้องกับสภาพสังคมเศรษฐกิจและปัญหาของชุมชนย่อย(๒) ให้คำปรึกษาหารือเกี่ยวกับการดำเนินงานชุมชนย่อยแก่คณะกรรมการชุมชนย่อย(๓) เสนอแนะแนวทางการแก้ไขปัญหา การพิจารณาให้ข้อคิดเห็นเกี่ยวกับการดำเนินงานชุมชนย่อย(๔) ติดตามและประเมินผลการดำเนินงานชุมชนย่อย(๕) ให้การสนับสนุนกิจกรรมหรือโครงการพัฒนาชุมชนย่อยซึ่งคณะกรรมการชุมชนย่อยได้เสนอของบประมาณดำเนินการจากเทศบาลตามที่เห็นสมควรข้อ ๑๒ คณะปฏิบัติงาน ประกอบด้วย(๑) รองปลัดเทศบาลที่ได้รับมอบหมาย ประธาน(๒) หัวหน้าส่วนราชการของเทศบาลทุกคน กรรมการ(๓) ผู้อำนวยการกองสวัสดิการสังคม กรรมการและเลขานุการ(๔) พนักงานและลูกจ้างของกองสวัสดิการสังคมทุกคนกรรมการและผู้ช่วยเลขานุการข้อ ๑๓ คณะปฏิบัติงานมีหน้าที่ ดังนี้(๑) กำหนดวิธีการดำเนินงานชุมชนย่อย สอดคล้องกับนโยบายและแนวทางการดำเนินงานชุมชนย่อยของคณะกรรมการอำนวยการ(๒) ให้คำแนะนำ ช่วยเหลือทางวิชาการแก่คณะกรรมการชุมชนย่อยตามที่เห็นสมควร(๓) ประสานงานกับคณะกรรมการชุมชนย่อย เพื่อขอความร่วมมือให้มีส่วนร่วมในกิจกรรมของเทศบาลหรือกิจกรรมสาธารณประโยชน์ตามที่เห็นสมควรข้อ ๑๔ นายกเทศมนตรีอาจแต่งตั้งคณะอนุกรรมการหรือคณะทำงานตามความเหมาะสมเพื่อช่วยเหลือการดำเนินงานชุมชนย่อยก็ได้หมวด๕การเลือกตั้งคณะกรรมการชุมชนย่อย ข้อ ๑๕ คณะกรรมการชุมชนย่อย ประกอบด้วย กรรมการชุมชนย่อยจำนวน ๑๐ คน ซึ่งได้รับการเลือกตั้งจากผู้อยู่อาศัยในชุมชนซึ่งเป็นผู้มีสิทธิเลือกตั้งตามระเบียบนี้โดยกำหนดให้เลือกตั้งเป็นคณะเว้นแต่กรณีการเลือกตั้งกรรมการชุมชนย่อยใหม่เข้ามาแทนที่กรรมการชุมชนย่อยเดิมที่พ้นจากตำแหน่งเฉพาะตัวตามข้อ๒๑ โดยกำหนดให้เลือกตั้งเป็นรายบุคคลไปอนึ่ง สำหรับการจัดตั้งชุมชนย่อยใหม่ครั้งแรก อาจใช้วิธีการแต่งตั้งคณะกรรมการชุมชนย่อยก็ได้โดยให้คณะผู้บริหารของเทศบาลเป็นผู้แต่งตั้งข้อ ๑๖ ผู้มีสิทธิได้รับเลือกตั้งเป็นคณะกรรมการชุมชนย่อยต้องมีคุณสมบัติดังนี้(๑) มีสัญชาติไทย(๒) มีอายุไม่ต่ำกว่า ๑๘ ปีบริบูรณ์ นับถึงวันสมัครรับเลือกตั้งเป็นคณะกรรมการชุมชนย่อย(๓) มีชื่ออยู่ในทะเบียนบ้านในเขตชุมชนย่อยที่มีการเลือกตั้ง(๔) อ่านและเขียนหนังสือไทยได้(๕) เป็นผู้เลื่อมใสในการปกครองระบอบประชาธิปไตยอันมีพระมหากษัตริย์เป็นประมุขและมีความภักดีต่อชาติศาสนา และพระมหากษัตริย์(๖) เป็นบุคคลที่ประกอบอาชีพโดยสุจริต เป็นผู้เสียสละตั้งใจจริง มีความรับผิดชอบ อุทิศเวลา เพื่อประโยชน์ส่วนรวม(๗) ไม่แสวงหาผลประโยชน์ตอบแทนใดๆ เพื่อตนเองหรือหมู่คณะโดยมิชอบ(๘) ไม่เป็นบุคคลไร้ความสามารถ หรือเสมือนไร้ความสามารถ(๙) ไม่เป็นบุคคลวิกลจริต หรือจิตฟั่นเฟือนไม่สมประกอบ(๑๐) ไม่เป็นภิกษุ สามเณร นักพรตหรือนักบวช(๑๑) ไม่ติดยาเสพติดให้โทษ และไม่เป็นโรคติดต่อร้ายแรง(๑๒) ไม่เป็นบุคคลล้มละลายซึ่งศาลยังไม่สั่งให้พ้นจากคดี(๑๓) ไม่เป็นผู้ต้องโทษตามคำพิพากษาถึงที่สุดให้ลงโทษจำคุกเว้นแต่ในความผิดลหุโทษหรือกระทำโดยประมาท(๑๔) ไม่เป็นข้าราชการซึ่งมีตำแหน่งหรือเงินเดือนประจำ(๑๕) ไม่เป็นพนักงานหรือลูกจ้างของหน่วยงานของรัฐหรือรัฐวิสาหกิจ หรือของราชการส่วนท้องถิ่น หรือเป็นเจ้าหน้าที่อื่นของรัฐ(๑๖) ไม่เป็นสมาชิกหรือผู้ดำรงตำแหน่งทางการเมืองตำแหน่งใดตำแหน่งหนึ่งตั้งแต่ระดับท้องถิ่นขึ้นไปข้อ ๑๗ ผู้มีสิทธิออกเสียงเลือกตั้งคณะกรรมการชุมชนย่อยต้องมีคุณสมบัติดังนี้(๑) มีสัญชาติไทย(๒) มีอายุไม่ต่ำกว่า ๑๘ ปีบริบูรณ์ นับถึงวันเลือกตั้งคณะกรรมการชุมชนย่อย(๓) มีชื่ออยู่ในทะเบียนบ้านในเขตชุมชนย่อยนั้น(๔) ไม่เป็นภิกษุ สามเณร นักพรต หรือนักบวช(๕) ไม่เป็นผู้วิกลจริต หรือจิตฟั่นเฟือนไม่สมประกอบข้อ ๑๘ ผู้ได้รับการเลือกตั้งหรือแต่งตั้งเป็นคณะกรรมการชุมชนย่อยแล้วแต่กรณี ให้มีผลนับตั้งแต่วันที่เทศบาลได้มีคำสั่งแต่งตั้งและประกาศแต่งตั้งข้อ ๑๙ คณะกรรมการชุมชนย่อยอยู่ในตำแหน่งคราวละ ๒ ปีนับแต่วันที่เทศบาลมีคำสั่งแต่งตั้งและประกาศแต่งตั้ง และสามารถที่จะดำรงตำแหน่งติดต่อกันอีกได้ถ้าตำแหน่งคณะกรรมการชุมชนย่อยว่างลงเพราะเหตุอื่นใด นอกจากออกตามวาระ ให้เลือกตั้งคณะกรรมการชุมชนย่อยขึ้นใหม่ภายในหกสิบวันนับแต่วันที่ตำแหน่งนั้นว่างลงเว้นแต่จะมีวาระเหลือไม่ถึง ๑๘๐ วัน จะไม่จัดเลือกตั้งขึ้นแทนก็ได้คณะกรรมการชุมชนย่อยที่ได้รับการเลือกตั้งเข้ามาแทนให้อยู่ในตำแหน่งได้เพียงเท่าวาระที่เหลืออยู่ของผู้ซึ่งตนแทนข้อ ๒๐ คณะกรรมการชุมชนย่อยพ้นจากตำแหน่งทั้งคณะ เมื่อมีเหตุดังนี้(๑) ออกตามวาระในข้อ ๑๙(๒) ลาออกทั้งคณะ โดยยื่นหนังสือลาออกต่อนายกเทศมนตรีและได้รับอนุญาตจากนายกเทศมนตรีเมื่อคณะกรรมการชุมชนย่อยทั้งคณะพ้นจากตำแหน่งตามวรรคหนึ่งให้เทศบาลจัดให้มีการเลือกตั้งคณะกรรมการชุมชนย่อยขึ้นแทนภายในสามสิบวัน นับแต่วันที่ครบวาระข้อ ๒๑ นอกจากการพ้นจากตำแหน่งตามข้อ ๑๙ และข้อ ๒๐กรรมการชุมชนย่อยพ้นจากตำแหน่งเฉพาะตัว ดังนี้(๑) ตาย(๒) ลาออก โดยยื่นหนังสือลาออกต่อนายกเทศมนตรี และได้รับอนุญาตจากนายกเทศมนตรี(๓) ขาดคุณสมบัติตามข้อ ๑๖(๔) ต้องคำพิพากษาของศาลโดยคำพิพากษาถึงที่สุดให้ลงโทษจำคุกเว้นแต่ในความผิดลหุโทษหรือความผิดอันได้กระทำโดยประมาท(๕) นายกเทศมนตรีมีคำสั่งให้พ้นจากตำแหน่ง เมื่อประชาชนผู้มีสิทธิเลือกตั้งในเขตชุมชนย่อยนั้นไม่น้อยกว่าหนึ่งในสิบของจำนวนผู้อยู่อาศัยในชุมชนนั้นทำหนังสือร้องเรียนพฤติกรรม กล่าวโทษหรือการปฏิบัติตัวไม่เหมาะสมต่อการเป็นกรรมการชุมชนย่อยเสนอต่อนายกเทศมนตรีและนายกเทศมนตรีได้ดำเนินการสอบสวนแล้วเป็นความจริง(๖) ขาดการประชุมคณะกรรมการชุมชนย่อย ๓ ครั้งติดต่อกันโดยไม่มีสาเหตุอันควร(๗) คณะกรรมการชุมชนย่อยมีมติให้พ้นจากตำแหน่งด้วยคะแนนเสียงเกินกึ่งหนึ่งของคณะกรรมการชุมชนย่อยที่ดำรงอยู่ทั้งนี้ ให้นำข้อ ๑๖, ๑๗,๑๘, ๑๙, ๒๓, ๒๔,๒๕ มาใช้กับการเลือกตั้งกรรมการชุมชนย่อยใหม่เพื่อแทนที่กรรมการชุมชนย่อยเดิมที่พ้นจากตำแหน่งเฉพาะตัวตามวรรคหนึ่ง โดยอนุโลมใช้เท่าที่ไม่ขัดกับข้อ๒๑ข้อ ๒๒ ในกรณีที่คณะกรรมการชุมชนย่อยพ้นจากตำแหน่งตามวาระคณะกรรมการชุมชนย่อยที่พ้นจากตำแหน่งต้องรักษาการเพื่อปฏิบัติหน้าที่ต่อไป จนกว่าคณะกรรมการชุมชนย่อยที่เทศบาลได้มีคำสั่งแต่งตั้งและประกาศแต่งตั้งชุดใหม่จะเข้ารับหน้าที่ข้อ ๒๓ ให้นายกเทศมนตรีเป็นผู้แต่งตั้งคณะกรรมการดำเนินการเลือกตั้งคณะกรรมการชุมชนย่อยข้อ ๒๔ ให้เทศบาลประกาศกำหนดวันรับสมัครเลือกตั้งและวันเลือกตั้งคณะกรรมการชุมชนย่อยพร้อมทั้งประชาสัมพันธ์การเลือกตั้งตามที่เห็นสมควรข้อ ๒๕ วิธีการเลือกตั้งจะกระทำโดยเปิดเผยหรือโดยลับก็ได้การเลือกตั้งโดยเปิดเผยทำโดย(๑) ประชาชนมาประชุมพร้อมกัน ในวัน เวลา และสถานที่ที่นัดหมาย(๒) เสนอบุคคลที่เห็นสมควรเป็นคณะกรรมการชุมชนย่อยพร้อมทั้งยกมือรับรอง(๓) เสนอบุคคลที่จะเป็นคณะกรรมการชุมชนย่อยได้ ๑๐คน เว้นแต่กรณีการเสนอบุคคลที่จะเป็นกรรมการชุมชนย่อยใหม่เพื่อแทนที่กรรมการชุมชนย่อยคนเดิมที่พ้นจากตำแหน่งเฉพาะตัวตามข้อ๒๑ ให้เสนอบุคคลที่จะเป็นกรรมการชุมชนย่อยได้เท่าจำนวนที่พ้นจากตำแหน่งไป(๔) เทศบาลออกคำสั่งแต่งตั้งและประกาศแต่งตั้งผู้ที่ได้รับเลือกตั้งเป็นคณะกรรมการชุมชนย่อยการเลือกตั้งโดยวิธีลับ ให้ใช้วิธีหย่อนบัตรลงคะแนนที่เทศบาลกำหนดลงในหีบบัตรเลือกตั้งตามแบบและวิธีการที่เทศบาลกำหนดเป็นครั้งคราวไปข้อ ๒๖ คณะกรรมการชุมชนย่อยอาจแต่งตั้งที่ปรึกษาคณะกรรมการชุมชนย่อยและผู้ช่วยกรรมการชุมชนย่อยได้ตามความเหมาะสมทั้งนี้ การสรรหาและการให้พ้นจากตำแหน่งของที่ปรึกษาคณะกรรมการชุมชนย่อยและผู้ช่วยกรรมการชุมชนย่อยให้อยู่ในดุลยพินิจของคณะกรรมการชุมชนย่อยทั้งคณะข้อ ๒๗ เมื่อสิ้นสุดวาระการเป็นคณะกรรมการชุมชนย่อยทั้งคณะด้วยกรณีใดก็ตามคณะกรรมการชุมชนย่อยชุดเดิมต้องส่งมอบงานและทรัพย์สินของชุมชนย่อยนั้น ให้คณะกรรมการชุมชนย่อยชุดใหม่ภายใน๓๐ วัน นับตั้งแต่วันที่เทศบาลได้มีคำสั่งแต่งตั้งและประกาศแต่งตั้งคณะกรรมการชุมชนย่อยชุดใหม่หมวด๖องค์ประกอบและหน้าที่ของคณะกรรมการชุมชนย่อย ข้อ ๒๘ คณะกรรมการชุมชนย่อย ประกอบด้วย กรรมการชุมชนย่อยจำนวน ๑๐ คน ที่ได้รับการเลือกตั้งหรือแต่งตั้ง แล้วแต่กรณี มีองค์ประกอบ ดังนี้ ประธานคณะกรรมการชุมชนย่อยจำนวน ๑ คน รองประธานคณะกรรมการชุมชนย่อย จำนวน ๑ คน ฝ่ายปกครอง จำนวน ๑ คน ฝ่ายป้องกันและรักษาความสงบเรียบร้อยจำนวน ๑ คน ฝ่ายการคลัง จำนวน ๑ คน ฝ่ายการศึกษา จำนวน ๑ คน ฝ่ายสวัสดิการสังคม จำนวน๑ คน ฝ่ายสาธารณสุข จำนวน ๑ คน ฝ่ายพัฒนา จำนวน ๑ คน และฝ่ายกิจการประสานด้านการข่าวจำนวน ๑ คนข้อ ๒๙ ประธานคณะกรรมการชุมชนย่อยมีหน้าที่ ดังนี้(๑) เป็นประธานในที่ประชุมคณะกรรมการชุมชนย่อย(๒) ควบคุม ดูแล ประสานงานและติดตามผลการดำเนินงานของฝ่ายต่างๆ(๓) เป็นผู้ชี้ขาดในกรณีการลงมติมีคะแนนเท่ากัน(๔) เป็นผู้แทนของชุมชนย่อยนั้นๆข้อ ๓๐ รองประธานคณะกรรมการชุมชนย่อยมีหน้าที่ ดังนี้(๑) ช่วยเหลือการปฏิบัติงานของประธานคณะกรรมการชุมชนย่อย(๒) ทำหน้าที่แทนประธานคณะกรรมการชุมชนย่อย ในกรณีที่ประธานคณะกรรมการชุมชนย่อยไม่อยู่หรืออยู่แต่ไม่สามารถปฏิบัติหน้าที่ได้ข้อ ๓๑ ฝ่ายปกครองมีหน้าที่ ดังนี้(๑) บำบัดทุกข์ บำรุงสุขผู้อยู่อาศัยในชุมชนย่อย(๒) ดูแลผู้อยู่อาศัยในชุมชนให้ปฏิบัติตามกฎหมายขนบธรรมเนียมประเพณี ศีลธรรมอันดีงามและนโยบายส่วนรวมของชาติ(๓) ส่งเสริมให้ผู้อยู่อาศัยในชุมชนสนใจในการปกครองระบอบประชาธิปไตยที่มีพระมหากษัตริย์เป็นประมุข(๔) ส่งเสริมให้ผู้อยู่อาศัยในชุมชนสนใจในการปกครองท้องถิ่น(๕) ส่งเสริมความสามัคคี(๖) ดูแลรักษาสาธารณสมบัติของแผ่นดินที่ผู้อยู่อาศัยในชุมชนใช้ประโยชน์ร่วมกันในชุมชนย่อยเช่น ไฟฟ้าสาธารณะ(๗) รับผิดชอบงานอื่นๆ ตามที่คณะกรรมการชุมชนย่อยมอบหมายข้อ ๓๒ ฝ่ายป้องกันและรักษาความสงบเรียบร้อยมีหน้าที่ดังนี้(๑) ดูแล รักษาความสงบเรียบร้อยในชุมชนย่อย(๒) ช่วยเหลือ ดูแลและระมัดระวังในการป้องกันและบรรเทาสาธารณภัยในชุมชนย่อย(๓) รับผิดชอบงานอื่นๆ ตามที่คณะกรรมการชุมชนย่อยมอบหมายข้อ ๓๓ ฝ่ายการคลังมีหน้าที่ ดังนี้(๑) ดำเนินการเกี่ยวกับบัญชีรายรับ-รายจ่ายของชุมชนย่อย(๒) เก็บรักษาเงินและทรัพย์สินของชุมชนย่อย(๓) แถลงบัญชีรายรับ-รายจ่าย ต่อที่ประชุมคณะกรรมการชุมชนย่อย(๔) รับผิดชอบงานอื่นๆ ตามที่คณะกรรมการชุมชนย่อยมอบหมายข้อ ๓๔ ฝ่ายการศึกษามีหน้าที่ ดังนี้(๑) ส่งเสริมการศึกษาให้ผู้อยู่อาศัยในชุมชน(๒) ส่งเสริมกิจกรรมให้กับเยาวชนในชุมชนย่อย(๓) ส่งเสริมกิจกรรมที่เกี่ยวข้องกับศาสนา ประเพณีศิลปะและวัฒนธรรมต่างๆ ในชุมชนย่อย(๔) ส่งเสริมการกีฬาและการนันทนาการให้ผู้อยู่อาศัยในชุมชนย่อย(๕) รับผิดชอบงานอื่นๆ ตามที่คณะกรรมการชุมชนย่อยมอบหมายข้อ ๓๕ ฝ่ายสวัสดิการสังคมมีหน้าที่ ดังนี้(๑) ดูแลงานด้านสงเคราะห์ผู้ยากไร้ที่ช่วยเหลือตนเองไม่ได้ในชุมชนย่อย(๒) ดูแลงานด้านสงเคราะห์ผู้ประสบภัยพิบัติต่างๆในชุมชนย่อย(๓) ดูแลงานด้านสวัสดิการสังคมของชุมชนย่อย(๔) รับผิดชอบงานอื่นๆ ตามที่คณะกรรมการชุมชนย่อยมอบหมายข้อ ๓๖ ฝ่ายสาธารณสุขมีหน้าที่ ดังนี้(๑) รักษาพยาบาลผู้อยู่อาศัยในชุมชน(๒) ส่งเสริมสุขภาพอนามัยของผู้อยู่อาศัยในชุมชน(๓) ป้องกันโรคในชุมชนย่อย(๔) วางแผนครอบครัวแก่ครอบครัวในชุมชนย่อย(๕) ดูแลการสุขาภิบาลของชุมชนย่อย(๖) รักษาสภาพแวดล้อมและป้องกันอันตรายที่เกิดจากมลภาวะแวดล้อมในชุมชนย่อย(๗) รับผิดชอบงานอื่นๆ ตามที่คณะกรรมการชุมชนย่อยมอบหมายข้อ ๓๗ ฝ่ายพัฒนามีหน้าที่ ดังนี้(๑) วางโครงการและแผนดำเนินงานพัฒนาและส่งเสริมอาชีพของราษฎรในชุมชนย่อย(๒) ขอความช่วยเหลือจากหน่วยราชการ องค์การ หรือเอกชนตามที่เห็นสมควรเพื่อปฏิบัติงานตามโครงการ(๓) แก้ไขปัญหา อุปสรรค ข้อขัดแย้งที่เกี่ยวกับงานพัฒนาชุมชนย่อย(๔) ประสานหน่วยราชการหรือองค์กรเอกชนให้เข้ามามีส่วนร่วมในการพัฒนาชุมชนย่อย(๕) รับผิดชอบงานอื่นๆ ที่คณะกรรมการชุมชนย่อยมอบหมายข้อ ๓๘ ฝ่ายกิจการประสานด้านการข่าวมีหน้าที่ ดังนี้(๑) จัดทำแผนเผยแพร่เอกสารต่างๆ ของชุมชนย่อย(๒) ประชาสัมพันธ์ให้คณะกรรมการชุมชนย่อยมีส่วนร่วมในการพัฒนา(๓) รับเรื่องราวร้องเรียนและรวบรวมปัญหาต่างๆ ของชุมชนย่อยเสนอต่อคณะกรรมการชุมชนย่อย(๔) รับผิดชอบงานอื่นๆ ตามที่คณะกรรมการชุมชนย่อยมอบหมายหมวด๗การดำเนินงานของคณะกรรมการชุมชนย่อย ข้อ ๓๙ ให้คณะกรรมการชุมชนย่อยดำเนินการตามแนวทาง ดังนี้(๑) ธำรงไว้ซึ่งชาติ ศาสนา พระมหากษัตริย์(๒) เป็นตัวแทนประสานงานกับหน่วยราชการ องค์กรเอกชนต่างๆที่เกี่ยวข้องในอันที่จะก่อให้เกิดประโยชน์ต่อประชาชน(๓)เป็นตัวแทนในการดำเนินงานร่วมกับเทศบาล เริ่มตั้งแต่การสำรวจข้อมูลพื้นฐานต่างๆภายในชุมชนย่อยที่เกี่ยวข้องในด้านเศรษฐกิจ สังคม วัฒนธรรม การบริการ โดยนำเอาความจำเป็นพื้นฐานที่ได้ปรับปรุงให้เหมาะสมกับสภาพสังคมของชุมชนย่อยในเขตเทศบาลมากำหนดเป็นแผนงานโครงการในการพัฒนาชุมชนย่อยภายใต้กรอบแนวคิดเศรษฐกิจชุมชนพึ่งตนเอง(๔) รับฟังความคิดเห็นและปัญหาความเดือดร้อนของผู้อยู่อาศัยในชุมชนแล้วพิจารณาให้ความช่วยเหลือตามความจำเป็นและความเหมาะสม(๕) เสริมสร้างความสามัคคีของผู้อยู่อาศัยในชุมชนเพื่อร่วมกันรับผิดชอบในหน้าที่ของตนเองและชุมชน ทั้งในด้านการพัฒนาชุมชน การรักษาความสะอาดความเป็นระเบียบ เรียบร้อย การศึกษาเศรษฐกิจ สังคมและสุขอนามัย(๖) ส่งเสริมศีลธรรม วัฒนธรรมและประเพณีอันดีงามของคนไทย(๗) ประสานและติดตามการปฏิบัติงานของหน่วยงานต่างๆภายในชุมชนย่อย โดยวิธีการตามระบอบประชาธิปไตยอันมีพระมหากษัตริย์เป็นประมุข(๘) ศึกษาแนวทางแก้ไขปัญหาต่างๆ ภายในชุมชนย่อยโดยวิธีการตามระบอบประชาธิปไตยอันมีพระมหากษัตริย์เป็นประมุขข้อ ๔๐ ให้มีการประชุมคณะกรรมการชุมชนย่อยอย่างน้อยปีละ๖ ครั้ง โดยมีพนักงานของเทศบาลซึ่งเป็นที่ปรึกษาของคณะกรรมการชุมชนย่อยนั้นเข้าร่วมประชุมด้วยข้อ ๔๑ ในการประชุมคณะกรรมการชุมชนย่อย ต้องมีกรรมการชุมชนย่อยมาประชุมไม่น้อยกว่ากึ่งหนึ่งของคณะกรรมการชุมชนย่อยที่ครองตำแหน่งอยู่จึงจะครบองค์ประชุมข้อ ๔๒ มติที่ประชุมคณะกรรมการชุมชนย่อยให้ถือเสียงข้างมากโดยกรรมการชุมชนย่อยคนหนึ่งย่อมมีหนึ่งเสียงในการลงคะแนน ถ้ามติที่ประชุมมีคะแนนเสียงเท่ากันให้ประธานในที่ประชุมคณะกรรมการชุมชนย่อยออกเสียงได้อีกเสียงหนึ่งในฐานะประธานข้อ ๔๓ ในการประชุมคณะกรรมการชุมชนย่อยแต่ละครั้ง ให้มีการบันทึกการประชุมไว้เป็นหลักฐานแล้วรายงานเทศบาลทราบตามลำดับหมวด๘การเงินของชุมชนย่อย ข้อ ๔๔ ชุมชนย่อยอาจมีรายได้จาก(๑) การเก็บค่าบริการจากสมาชิกในชุมชนย่อย(๒) การสนับสนุนงบประมาณอุดหนุนจากทั้งของภาครัฐและเอกชน(๓) การรวมกลุ่มทำกิจกรรมต่างๆ ของชุมชนย่อย เช่นการปลูกพืชผักสวนครัว การจำหน่ายสินค้า ฯลฯ(๔) การบริจาคหรือการอุทิศให้โดยมีเงื่อนไขและไม่มีเงื่อนไข(๕) การจัดทำกิจกรรมต่างๆ ของชุมชนย่อย(๖) รายได้อื่นๆข้อ ๔๕ การใช้จ่ายเงินของชุมชนย่อยให้ใช้จ่ายได้ โดยได้รับความเห็นชอบจากคณะกรรมการชุมชนย่อยดังนี้(๑) ด้านการพัฒนา เช่น ค่าจ้างการทำความสะอาดชุมชนย่อยการปรับปรุงพัฒนาพื้นที่ในชุมชนย่อยฯ(๒) ด้านการสวัสดิการของพัฒนาชุมชน- การเยี่ยมป่วยสมาชิกชุมชนย่อย จะให้สวัสดิการเยี่ยมป่วย(สิ่งของ, เงิน) ๓๐๐ บาท ต่อคน ต่อปี- หากกรรมการชุมชนย่อยหรือสมาชิกในครอบครัว (บิดา,มารดา, สามี, ภรรยา, บุตร)ถึงแก่กรรม จะได้รับเงินช่วยเหลือ หรือพวงหรีด ๑ พวง(๓) ด้านการช่วยเหลือสังคม เช่น การเยี่ยมไข้สมาชิกในชุมชนย่อยที่พักรักษาตัวอยู่ในโรงพยาบาลการทำบุญร่วมกับผู้อื่น(๔) ด้านสาธารณูปโภคในชุมชนย่อย เช่น ค่าใช้จ่ายในการดำเนินการขึ้นใหม่หรือในการปรับปรุงซ่อมแซมสาธารณูปโภคต่างๆ ที่ชำรุดเสียหายเพื่อนำกลับมาใช้ได้ต่อไปได้แก่ ซ่อมแซมถนน ท่อระบายน้ำ การเปลี่ยนหลอดไฟฯ(๕) ด้านการดำเนินงานของคณะกรรมการชุมชนย่อย เช่นค่าวัสดุ ค่าใช้จ่ายอื่นๆ ที่จำเป็นฯข้อ ๔๖ ให้มีคณะกรรมการคณะหนึ่ง จำนวน ๓ คน เพื่อทำหน้าที่เก็บรักษาเบิกจ่าย และอนุมัติเงินตามความในข้อ ๔๕ ประกอบด้วย(๑) ประธานคณะกรรมการชุมชนย่อย(๒) กรรมการชุมชนย่อย(๓) ฝ่ายการคลังเงินงบประมาณของชุมชนย่อย ให้คณะกรรมการตามวรรคหนึ่งเปิดบัญชีเงินฝากออมทรัพย์ในชื่อชุมชนย่อยนั้นๆบทเฉพาะกาล ข้อ ๔๗ คณะกรรมการชุมชนย่อยที่ได้รับการเลือกตั้งก่อนใช้ระเบียบนี้ให้ปฏิบัติหน้าที่ต่อไปให้ครบวาระการดำรงตำแหน่ง ๒ ปี นับตั้งแต่วันถัดจากวันประกาศเป็นต้นไปประกาศณ วันที่ ๒๑ มีนาคม พ.ศ. ๒๕๔๙ชนินท์สุทธิวารีนายกเทศมนตรีเมืองตราดนันทนา/ผู้จัดทำ๕ กรกฎาคม ๒๕๔๙[๑]ราชกิจจานุเบกษา เล่ม ๑๒๓/ตอนที่ ๖๒ ง/หน้า ๘๓/๒๙ มิถุนายน ๒๕๔๙